OzLabs/hebrew-wiki-articles huggingface dataset:
עזריאל דוד פסטג

עזריאל דוד פסטג (נרצח בה'תש"ב, 1942) היה חזן ומלחין חסידי שפעל לפני השואה ובמהלכה. הוא השתייך לחסידות מודז'יץ, שהדגישה את מקומו של הניגון בעבודה הרוחנית, ונחשב לאחד הבולטים בקהילה החסידית.

== ביוגרפיה ==

פסטג נולד בוורשה למשפחה שהשתייכה לחסידות מודז'יץ. קשריה של משפחתו לחסידות היו רחבים, ועל המשפחה המורחבת נמנו דמויות מרכזיות בחסידות מודז'יץ במוקדיה השונים בפולין.<ref name=":0"></ref>

היה קרוב מאוד לאדמו"ר ממודז'יץ, בעל ה"אמרי שאול", שכשנודע לו דבר רציחתו אמר:

בתו, בלה פערל, עלתה לישראל לפני המלחמה, והייתה היחידה ששרדה מכל צאצאיו.<ref name=":0" />

== יצירתו ==

פסטג נודע בלחניו המיוחדים לאירועים רוחניים, כסעודות שבת ותפילות, ובחסידות מודז'יץ שרוממה את עולם הניגון, נחשב לדמות משמעותית - עד כדי שאמרו עליו כי "זר שנקלע למקום בטוח היה שהרבי בעצמו יושב במרכז".<ref name=":0" />

ר' עזריאל דוד היה מבצע את לחניו, ומרחוק היו מגיעים לשמוע את שירתו, שעליה היו מספרים:<ref name=":0" />

=== אני מאמין ===
הניגון שהתפרסם במיוחד מכל לחניו נוצר, על פי האגדה החסידית המקובלת, על סף מותו - בקרון שהוביל אותו אל מחנה ההשמדה.

על פי המסופר על ידי החזן בן-ציון שנקר, חסיד מודזיץ', כך התגלגל הניגון: כאשר נשלחו פסטג ובני משפחתו בשנת תש"ב (1942) אל מחנה ההשמדה טרבלינקה, דחוסים בתוך קרונות משא ללא אוויר ומים, החל פסטג לשיר בשארית כוחותיו את "אני מאמין" בלחן שנוצר בליבו תוך כדי הנסיעה. בעוד יושבי הקרון מצטרפים אליו ומדקה לדקה התגברה השירה, הכריז פסטג כי מי שיקפוץ מהרכבת ויינצל מהתופת ויעביר את הניגון לאדמו"ר ממודז'יץ השוהה בארצות הברית, יזכה במחצית חלקו בעולם הבא. שני יהודים קפצו מהרכבת אולם אחד מהם נהרג במקום מיריות האוקראינים שישבו על גג הרכבת. היהודי השני, שהצליח להינצל ולברוח לשווייץ, רשם את תווי הניגון וסיפורו, ושלח אותם לרבי ממודז'יץ בניו יורק, ככל הנראה מבלי לציין את שם החזן.

במהלך סעודת ברית מילה שנערכה בחודש ניסן תש"ה (1945) הראה הרבי את המכתב לרב יצחק הוטנר ולרבי יעקב חיים מסטולין, ובן ציון שנקר החל לשיר את הניגון מתוך הכתב בליווי הקהל הרב שנכח במקום. לאוזני המשתתפים במעמד כבר הגיעו באותה עת הידיעות על אודות האסון שפקד את אחיהם באירופה, ושנקר העיד כי "עין אחת לא נותרה יבשה לשמע הניגון וסיפור הצלתו". הרב הוטנר, ששהה רבות במחיצתו של פסטג לפני המלחמה בוורשה, זיהה את התבנית המוזיקלית ואת המחבר האלמוני של הניגון. מסופר כי האדמו"ר, שזיהה והכיר אף הוא את ניגוניו של פסטג מימי שהותו באוטבוצק, אמר במעמד זה:

== ראו גם ==
* אני מאמין (ניגון חסידי)

== קישורים חיצוניים ==
* [https://www.youtube.com/watch?v=Z6nJwBEMP7c "אני מאמין" בביצוע "הלב והמעיין"] עם נתנאל ביננשטוק, מתוך האלבום "אחכה לו: שירים שעלו מאפר השואה" (2014)

== הערות שוליים ==

קטגוריה:חזנים פולנים
קטגוריה:נספים במחנה ההשמדה טרבלינקה
קטגוריה:מלחינים חסידיים
קטגוריה:חסידי מודז'יץ
קטגוריה:נפטרים ב-1942
מיכאל מיילר

מיכאל מיילר (בהולנדית: Michael M. Meijler; נולד ב-12 בדצמבר 1970) הוא כימאי ישראלי, פרופסור מן המניין באוניברסיטת בן-גוריון בנגב, ראש המחלקה לכימיה באוניברסיטת בן-גוריון בנגב. מחקרו עוסק בתקשורת כימית בין חיידקים.

נוסף לכך, הוא אתלט ישראלי בעבר, 3 פעמים אלוף ישראל (1999, 2001 ו-2002) בריצת 3000 מטר מכשולים. מדורג במקום השישי בכל הזמנים בריצה זו.

== ביוגרפיה ==
מיילר נולד וגדל באמסטרדם, הולנד. בגיל 15 החל להתאמן באתלטיקה בריצות למרחקים בינוניים וארוכים והיה לאחד האתלטים הטובים ביותר בהולנד. הוא עלה לישראל בשנת 1997.

===קריירה ספורטיבית===
מיילר השתתף במכביה ה-14 בשנת 1993 ובמכביה ה-15 בשנת 1997 כחבר במשלחת ההולנדית.

בתחרות שנערכה באצטדיון הדר יוסף ב-13 ביוני 1999 סיים מיילר במקום רביעי בריצת 3000 מטר מכשולים בשיא אישי חדש של 8:58.63 דקות ודורג במקום הרביעי בכל הזמנים. חודש לאחר מכן, באליפות ישראל הוא זכה במדליית זהב בריצת 3000 מטר מכשולים בתוצאה של 9:07.79 דקות. באליפות אירופה לאומות דרג ב' סיים מיילר במקום שמיני בריצת 3000 מטר מכשולים בתוצאה של 9:31.65 דקות. חודש לאחר מכן, באליפות ישראל הוא זכה בפעם השנייה במדליית זהב בריצת 3000 מטר מכשולים בתוצאה של 9:25.20 דקות ושנה לאחר מכן הוא הגן על תוארו וזכה בפעם השלישית בתוצאה של 9:13.89 דקות.

באליפות ישראל במרוצי שדה (10.5 ק"מ) שנערכה בשנת 2002 הוא סיים במקום רביעי.
====תחרויות אתלטיקה לוותיקים====
באליפות ישראל ה-56 בריצת שדה (10.5 ק"מ) שנערכה ב-17 בפברואר 2017 זכה מיילר במדליית זהב לגילאי 45–49 בתוצאה של 39:21 דקות.

====שיאים אישיים ====
* ריצת 3000 מטר מכשולים: 8:58.63 דקות (1999)
* ריצת 5000 מטר: 14:39 דקות (1993)

===קריירה אקדמית===
מיילר סיים תואר ראשון בכימיה ותואר שני בכימיה אורגנית באוניברסיטת אמסטרדם. את הדוקטורט בכימיה אורגנית השלים במכון ויצמן למדע. בשנת 2006 הוא הצטרף לסגל המחלקה לכימיה באוניברסיטת בן-גוריון בנגב. את הפוסט דוקטורט שלו ביצע בסן דייגו, ארצות הברית.

מחקרו של מיילר עוסק בתקשורת כימית בין חיידקים.

== תארים ופרסים ==
* בשנת 2009 קיבל מיילר מענק מחקר לחוקרים צעירים, ממועצת המחקר האירופית (ERC)
* פרס טורונטו למצוינות במחקר

== חיים אישים ==
מיילר נשוי לפרופ' ליטל אלפונטה, להם שתי בנות. המשפחה מתגוררת בעומר.

בשנת 2019 השתתף מיילר בתוכנית המציאות נינג'ה ישראל.

==קישורים חיצוניים==
* 

* [http://www.gbrathletics.com/nc/isr.htm אלופי ואלופות ישראל באתלטיקה] באתר gbrathletics 
* [http://www.bgu.ac.il/~meijler/ מיכאל מיילר], באתר אוניברסיטת בן-גוריון בנגב 
* 
* יעקב סיטרוק דהן, [https://sheva7.co.il/magazine/136241/ הכירו באוטובוס, ועובדים באותה אוניברסיטה], באתר מגזין שבע, 14 בפברואר 2019

==הערות שוליים==

קטגוריה:כימאים ישראלים
קטגוריה:סגל אוניברסיטת בן-גוריון בנגב: כימיה
קטגוריה:רצים ישראלים למרחקים בינוניים
קטגוריה:רצי מכשולים ישראלים
קטגוריה:אלופי ישראל בריצה
קטגוריה:משתתפי נינג'ה ישראל
קטגוריה:עומר: אישים
קטגוריה:ישראלים ילידי הולנד
קטגוריה:עולים בשנות ה-1990
קטגוריה:בוגרי אוניברסיטת אמסטרדם
קטגוריה:בעלי תואר דוקטור ממכון ויצמן למדע
קטגוריה:ישראלים שנולדו ב-1970
המאורות (סדרת טלוויזיה)

המאורות (באנגלית: The Luminaries) היא מיני-סדרה טלוויזיניות בריטית-ניו זילנדית ששודרה בשנת 2020, המבוססת על הרומן באותו שם משנת 2013 מאת אלינור קטון.

הסדרה מגוללת את סיפורה של הרפתקנית צעירה בשם אנה ותרול, שנסעה מבריטניה כדי להתחיל חיים חדשים בחוף המערבי של האי הדרומי.<ref></ref> הסדרה עלתה לראשונה ברשת TVNZ 1 ב-17 במאי 2020 והיא זמינה גם בשירות הסטרימינג של TVNZ, TVNZ On Demand וברשת BBC Two בבריטניה.<ref name="1 News 13 May 2020"></ref><ref name="The Spinoff 17 May 2020"></ref><ref name="BBC Two 21 March 2019"></ref>

== עלילה ==
סדרת הדרמה מספרת את סיפור האהבה, הרצח והנקמה מהמאה ה-19 כשגברים ונשים מרחבי העולם מגיעים כדי להרוויח את הונם בחוף המערבי הפרוע של האי הדרומי של ניו זילנד, בתקופת הבהלה לזהב.

== שחקנים ודמויות ==

== הפקה ==
בשנת 2019 דווח כי BBC Two עובדת על עיבוד טלוויזיוני, בבימויה של קלייר מקארתי. הסדרה הופקה על ידי Working Title Television עבור BBC Two בשיתוף TVNZ, Fremantle ו-Silver Reel, במימון של נציבות הקולנוע של ניו זילנד.

== הפצה ==
פרק הבכורה שודר ברשת TVNZ 1 ב-17 במאי 2020 והסדרה זמינה גם בשירות הסטרימינג של TVNZ, TVNZ On Demand. בבריטניה מופצת הסדרה על ידי BBC Two.

== קישורים חיצוניים ==
* 
* 
== הערות שוליים ==

קטגוריה:מיני-סדרות טלוויזיה
קטגוריה:ניו זילנד: טלוויזיה
קטגוריה:סדרות דרמה בריטיות
קטגוריה:סדרות דרמה היסטוריות
קטגוריה:סדרות טלוויזיה המבוססות על ספרים
קטגוריה:סדרות טלוויזיה בריטיות שעלו לשידור בשנות ה-2020
ג'אד בושלר

ג'אדסון דונלד "ג'אד" בושלר (באנגלית: Judson Donald "Jud" Buechler; נולד ב-19 ביוני 1968) הוא כדורסלן עבר ומאמן כדורסל אמריקאי, אשר שיחק בליגת ה-NBA בין השנים 1990–2002. לאורך 12 עונותיו בליגה זכה ב-3 אליפויות כשחקן שיקגו בולס (1996–1998), וקלע 3.3 נקודות בממוצע למשחק ב-36.6% קליעה לשלוש.

מאז עונת משמש כעוזר מאמן בקבוצת ניו יורק ניקס.

==קריירת מכללות==
בושלר נולד בסן דייגו שבקליפורניה, ובין השנים 1986–1990 למד באוניברסיטת אריזונה. בעונת 1987/1988 סייע לקבוצת הכדורסל של האוניברסיטה ("אריזונה ויילדקטס") להעפיל לפיינל פור טורניר אליפות המכללות, לראשונה בתולדותיה, לצדם של שון אליוט וסטיב קר. במשחק חצי הגמר הפסידה הקבוצה מול אוניברסיטת אוקלהומה, בה שיחקו מוקי בליילוק, הארווי גרנט וסטייסי קינג, בתוצאה 78–86. בעונת 1989/1990 הציג יכולת טובה עם ממוצעים של 14.9 נקודות, 8.3 ריבאונדים ו-4.0 ריבאונדים למשחק, ובסיומה נבחר לחמישיית העונה של מחוז Pac-12.

==קריירת משחק ב-NBA==
בדראפט ה-NBA{{כ}} 1990 נבחר בושלר בבחירה ה-38, על ידי סיאטל סופרסוניקס, ומיד הועבר בטרייד לניו ג'רזי נטס. בנובמבר 1991 עבר לשחק בסן אנטוניו ספרס, ולאחר כחודש שוחרר וחתם בגולדן סטייט ווריורס. בעונת קבע שיאי קריירה של 6.2 נקודות ו-2.8 ריבאונדים בממוצע למשחק, כשחקן הווריורס.

לקראת עונת חתם על חוזה בשיקגו בולס. באותה עונה הודחו הבולס בחצי גמר האזור המזרחי, ובכל שלוש העונות העוקבות זכתה הקבוצה באליפות ה-NBA. לאורך התקופה שותף בושלר ב-61 מתוך 68 משחקי הבולס בפלייאוף, ותרם 3.0 נקודות למשחק בעונה הסדירה, ו-1.8 נקודות למשחק בפלייאוף.

בסיום עונת חתם בדטרויט פיסטונס, עמה הודח פעמיים בסיבוב הפלייאוף הראשון. ביולי 2001 נשלח בטרייד לפיניקס סאנס, ולאחר שישה חודשים בפיניקס הועבר בטרייד נוסף לאורלנדו מג'יק. בסיום עונת שוחרר בושלר מאורלנדו ופרש ממשחק, בגיל 33.

==קריירת אימון==
בין השנים 2016–2018 שימש בושלר כעוזר מאמן בקבוצת לוס אנג'לס לייקרס, תחת המאמן הראשי לוק וולטון.

בקיץ 2018 מונה לעוזרו של דייוויד פיזדייל, מאמן ניו יורק ניקס.

==קישורים חיצוניים==

==הערות שוליים==

קטגוריה:כדורסלנים אמריקאים
קטגוריה:קליפורניה: כדורסלנים
קטגוריה:כדורסלני אוניברסיטת אריזונה
קטגוריה:בחירות דראפט של סיאטל סופרסוניקס
קטגוריה:כדורסלני ניו ג'רזי נטס
קטגוריה:כדורסלני סן אנטוניו ספרס
קטגוריה:כדורסלני גולדן סטייט ווריורס
קטגוריה:כדורסלני שיקגו בולס
קטגוריה:כדורסלני דטרויט פיסטונס
קטגוריה:כדורסלני פיניקס סאנס
קטגוריה:כדורסלני אורלנדו מג'יק
קטגוריה:מאמני כדורסל אמריקאים
קטגוריה:אמריקאים שנולדו ב-1968
אסף שליטא

אסף שליטא (נולד ב-21 בינואר 1974) הוא תסריטאי וסופר ישראלי, יוצר קומדיית המצבים "המלאך השומר שלי" ומחבר הרומנים "שניים שלושה" ו"סלולריש".

== ביוגרפיה ==
שליטא נולד בנתניה, ילד שני לקצין בקבע ועובדת סוציאלית. בגיל צעיר עברה המשפחה ליבנה, שם גדל.

במהלך נעוריו (שנות התשעים) עסק בעיקר במוזיקה, ובמשך השנים ניגן על כינור, גיטרה חשמלית וקלאסית, אבוב, קרן יער, וגם למד פיתוח קול. שליטא הקים הרכבי רוק שונים, שהופיעו במועדונים באזור המרכז, וכיום חבר בהרכב ההארד-רוק Pet Ghos. ב-1992 התגייס ושירת כלוחם ומפקד בחיל הנדסה קרבית.

עם שחרורו טס שליטא לניו יורק, במטרה להשתלב בסצנת המוזיקה. במהלך שהייתו בעיר איבד את קולו לתקופה של קרוב לשנתיים. לאחר שבדיקות רפואיות מעמיקות לא העלו תוצאות, נתקל שליטא בספרו של פרופסור מאוניברסיטת ניו יורק, ד"ר ג'ון אי. סרנו, העוסק בקשר גוף-נפש. לאחר שהתעמק בנושא, מצא שליטא כי המקור למחלתו היה נפשי-פסיכולוגי, והצליח להחלים. ב-1998, לאחר שנה וחצי בניו יורק, חזר לישראל.

בשנים שלאחר מכן עסק שליטא בעיסוקים שונים, ביניהם העברת סדנאות בנושא בירה, הדרכת ילדים וחלוקת עיתונים, בעודו משתלב בתעשיית הטלוויזיה והקולנוע בישראל.

שליטא נשוי ואב לשניים, גר בתל אביב.

== קריירה ==
=== טלוויזיה ===
במשך מספר שנים כתב שליטא במגזינים, עד שבשנת 2004 החל לעבוד ככותב בתוכנית הסאטירה "אחורי החדשות" בערוץ 10, שם כתב, בין היתר, את פינת העובדים הזרים והריאיונות הקומיים עם האורחים בתוכנית. הוא המשיך לעסוק בהומור ובסאטירה בתוכנית "חדשות מפתיעות" בערוץ 2, וככותב אורח בתוכניות פאנל שונות. לאחר מכן עבר לכתיבה לילדים, וכתב כ-250 פרקים בסדרות שונות, ביניהן "מועדון החנונים", "שוסטר ושוסטר", "נעלמים", "בית ספר למכשפים", ושימש ככותב ראשי בסיטקום "גרעינים". ב-2015 יצר וכתב את הסדרה "המלאך השומר שלי" בערוץ ניקלודיאון.

=== פרוזה ===
ב-2011 יצא לאור ספרו הראשון של אסף שליטא, "שניים שלושה", בהוצאת גרף.

באוגוסט 2020 יצא לאור ספרו השני, "סלולריש", בהוצאת ספרי ניב.

=== קולנוע ===
ב-2017 יצא לאור "מועדון החנונים: הסרט", אותו כתב יחד עם ירון ארזי ודפנה ממן. ב-2013 נמנה שליטא על תסריטאי סרט המתח העצמאי "רדיקל".

== קישורים חיצוניים ==

* אתר הספר "[https://www.assafshalita.co.il/ סלולריש]"

קטגוריה:חיילי חיל ההנדסה הישראלי
קטגוריה:סופרים ישראלים
קטגוריה:תל אביב-יפו: אישים
קטגוריה:תסריטאי טלוויזיה ישראלים
קטגוריה:ישראלים שנולדו ב-1974
תמונתו של דוריאן גריי (סרט, 1916)

תמונתו של דוריאן גריי (באנגלית: The Picture of Dorian Gray) הוא סרט פנטזיה אילם בריטי משנת 1916, בבימויו של פרד ו. דורנט. בסרט מככבים הנרי ויקטור, פאט או'מאלי, וסידני בלאנד. הסרט מבוסס על הרומן "תמונתו של דוריאן גריי" מאת אוסקר ויילד, שיצא לאור בשנת 1890.

==צוות השחקנים==
* הנרי ויקטור – דוריאן גריי
* פאט או'מאלי – סיביל ויין
* סידני בלאנד – בזיל הולוורד
* דורותי פיין – ליידי מרצ'מונט
* ג'ק ג'ורדן – לורד הנרי ווטון
* דאגלס קוקס – ג'יימס ויין
* א. ב. אימסון – שטן
* מרים פריס
* אדמונד גולדינג

==לקריאה נוספת==
<div class="mw-content-ltr">
* Kohl, Norbert. Oscar Wilde: The Works of a Conformist Rebel. Cambridge University Press, 1989.
</div>

==קישורים חיצוניים==

==הערות שוליים==

קטגוריה:סרטי 1916
קטגוריה:סרטי שחור-לבן בריטיים
קטגוריה:סרטים אילמים
קטגוריה:סרטים באנגלית
קטגוריה:סרטים המבוססים על "תמונתו של דוריאן גריי"
יחסי יפן–פינלנד

יחסי יפן–פינלנד הם היחסים הדיפלומטיים הרשמיים שבין יפן לבין רפובליקת פינלנד.

== היסטוריה ==
בין יפן לבין רפובליקת פינלנד מתקיימים יחסים דיפלומטיים מלאים.

יפן הכירה בעצמאותה של פינלנד וכוננה עמה יחסים דיפלומטיים בשנת 1919, נציגויות דיפלומטיות נפתחו במדינה השנייה בשנת 1921. היחסים הדיפלומטיים בין שתי המדינות נותקו בשנת 1944 באופן זמני אך לאחר מכן חזרו בשנת 1957. מאז, שתי המדינות מתחזקות יחסים חמים מלאים בשיתופי פעולה. שיתופי פעולה בין שתי המדינות מתקיימים בתחומי המדע, החברה, הטכנולוגיה, התרבות, האקדמיה, הסחר וההשקעות ועוד.

הסכם שיתוף הפעולה הבילטרלי בין יפן לפינלנד בשנת 1978 בתחום התרבות היה הראשון של יפן עם מדינה נורדית. הסכם שירותי האוויר בין שתי המדינות נחתם ב-1981 ובהתבסס עליו החלה פינאייר בהפעלת קו טיסה ישיר לטוקיו בשנת 1983. מספר שנים לאחר מכן החלה פינאייר להפעיל גם קווים לנגויה ואוסקה.

ב-2009 יפן ופינלנד חגגו את יום השנה התשעים לכינון היחסים הדיפלומטיים שלהן באירועים שונים כגון קונצרטים, הופעות תיאטרון וסמינרים בטוקיו ובהלסינקי. בשנת 2013, ג'פאן איירליינס החלה בהפעלת טיסות ישירות בין טוקיו להלסינקי ויצרה תחרות עם החברה הפינית. הדבר גרם להוזלה משמעותית במחיר הטיסות בקו ולהנגשתן למגוון רחב יותר של אנשים משתי האוכלוסיות.

בין שתי המדינות התקיימו ביקורים רבים רמי דרג.

== נציגויות דיפלומטיות ==
* יפן מיוצגת בפינלנד בדרג השגרירות באמצעות שגרירות רשמית שהיא מחזיקה בהלסינקי, בירת המדינה.
* פינלנד מיוצגת ביפן בדרג השגרירות באמצעות שגרירות רשמית שהיא מחזיקה בטוקיו, בירת המדינה. פינלנד מיוצגת בדרג הקונסולרי באמצעות שלוש קונסוליות רשמיות שהיא מחזיקה בקיטקיושו, נגויה, וסאפורו.

== קישורים חיצוניים ==

* [https://www.mofa.go.jp/region/europe/finland/data.html Japan-Finland Relations], משרד יחסי החוץ של יפן

== הערות שוליים ==
The Great Gatsby: Music from Baz Luhrmann's Film

The Great Gatsby: Music from Baz Luhrmann's Film (בעברית: גטסבי הגדול: מוזיקה מסרטו של בז לוהרמן) הוא פסקול שהוקלט על ידי אומנים שונים. הפסקול יצא לאור ב-6 במאי 2013 על ידי חברת התקליטים אינטרסקופ רקורדס. הפסקול נועד לקדם את הסרט, "גטסבי הגדול".

==סינגלים==
* "Young and Beautiful" - יצא לאור ב-23 באפריל 2013, כסינגל הראשון והפותח מתוך האלבום. עם יציאתו נכנס השיר אל המקום ה-22 במצעד הבילבורד הוט 100.

* "A Little Party Never Killed Nobody (All We Got)" - יצא לאור ב-17 במאי 2013, כסינגל השני מתוך האלבום.

* "Bang Bang" - יצא לאור ב-26 ביוני 2013, כסינגל השלישי מתוך האלבום.

==רשימת רצועות==

== מיקומי שיא ==

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!חברת תקליטים
!מקור
|-
!עולם
|6 במאי 2013
|הורדה דיגיטלית • תקליטור
|אינטרסקופ רקורדס
|<ref></ref>
|}

==קישורים חיצוניים==

== הערות שוליים ==

קטגוריה:פסקולים מ-2013
קטגוריה:פסקולי סרטים
קטגוריה:פסקולים באנגלית
קטגוריה:אלבומים שהופקו על ידי אמיל הייני
קטגוריה:אלבומי חברת וורנר רקורדס
השנים הראשונות (אלבום של אריק איינשטיין ויהורם גאון)

"השנים הראשונות" הוא אלבום אוסף משותף של אריק איינשטיין ויהורם גאון, שיצא לאור בשנת 1989.

האלבום כולל שירים בולטים של כל אחד מהם מהקריירה, וגם שיריהם ביחד במסגרת הרכב שלישיית גשר הירקון.

האלבום יצא לזכרו של נפתלי אלשיך (מבעלי חברת התקליטים "ישראפון" שהיא הגלגול הקודם של חברת "הליקון") שנפטר שנתיים קודם לכן שיזם והפיק את מרבית שירי האוסף עוד לפני כן.
==רשימת השירים==

==השתתפו בהקלטות==
*אריק איינשטיין - שירה, קולות
*יהורם גאון - שירה, קולות
*בני אמדורסקי - שירה, קולות

קטגוריה:אלבומים בעברית
קטגוריה:אלבומי אריק איינשטיין
קטגוריה:יהורם גאון
קטגוריה:אלבומים לזכר אישים שנפטרו
קינו (להקה)

קינו (ברוסית: Кино; בעברית: קולנוע) היא אחת מלהקות רוק סובייטיות הפופולריות ביותר של שנות השמונים. ויקטור צוי נשאר ללא הפסקה המנהיג והמחבר של כמעט כל הטקסטים והמוזיקה. לאחר מותו, הקולקטיב שהוציא בסך הכל יותר ממאה שירים באלבומי אולפן בתשע שנים, כמה אוספים והקלטות קונצרט, כמו גם מספר גדול של יצירות בוטלג לא רשמיות, חדל להתקיים<ref>http://russmus.net/band/78/</ref>.

מבחינה סגנונית, הלהקה השאירה רבים מהאלמנטים המסורתיים של הרוק הרוסי - בפרט, במקום ערכות התופים הרגילות, נוצרו לרוב מגוון אפקטים הניתנים לתכנות באמצעות מכונת תופים, שלפעמים נתנו לצליל נגיעה של דיסקו או מוזיקת פופ. המרכיב התימטי של המילים בשלב מוקדם של היצירות משקף את השגרה בגיל העשרה ואת הרגשות הדרמטיים כלפי אהבה, שבזכותם הוענק למוזיקאים תואר "רומנטיקים חדשים"; בטקסטים מאוחרים יותר, גבורה ומחאה משולבים בטרגדיה של היחס.

הפופולריות של "קינו" גדלה בהתמדה עם השנים, ואם בתחילה הנגנים ניגנו רק בבנייני דירות ונחשפו לביקורת קשה מצד העיתונות הרשמית והבלתי רשמית, אז בסוף העשור התקליטים של הלהקה הופצו במיליוני עותקים, ואצטדיונים שלמים של מעריצים התכנסו להופעות. הלהקה ילדה את תופעת "קינומאניה", שהתעצמה לאחר מותו הטרגי של ויקטור צוי ונמשכת עד היום - מקום העבודה של המוזיקאי נהיה מושא עלייה לרגל עבור מעריצים רבים מכל רחבי המרחב הפוסט-סובייטי; במרכז מוסקבה הופיע מה שנקרא "חומת צוי", המעריצים רשמו ציטוטים משירים והצהרות אהבה ליצירות הלהקה. לעיתים קרובות "קינו" בא לידי ביטוי בתרבות פופולרית, המורשת שהשאירו קיבלה הערכה גבוהה בעיני המבקרים והמוזיקולוגים של ימינו<ref>http://popkult.org/kino/</ref>.

==קישורים חיצוניים==

* 

==הערות שוליים==

קטגוריה:להקות רוק
קטגוריה:להקות רוק רוסיות
קטגוריה:להקות סובייטיות
סם סיימון

סמואל מייקל סיימון (באנגלית: Samuel Michael Simon; ידוע בעיקר בשם סם סיימון; 6 ביוני 1955 – 8 במרץ 2015) היה מפיק טלוויזיה ותסריטאי יהודי אמריקאי, אשר היה ידוע בעיקר בשל היותו אחד היזמים המקוריים של סדרת הטלוויזיה משפחת סימפסון, יחד עם מאט גריינינג וג'יימס ברוקס.

סיימון לקח גם חלק בפיתוח תוכניות הטלוויזיה "חופשי על הבר", "The Tracey Ullman Show" ו"המופע של דרו קארי".

==קישורים חיצוניים==

* 

קטגוריה:ערכים שבהם תבנית בריטניקה אינה מתאימה
קטגוריה:במאי משפחת סימפסון
קטגוריה:אמריקאים ממוצא אסטוני
קטגוריה:במאי טלוויזיה יהודים אמריקאים
קטגוריה:שחקני פוקר אמריקאים
קטגוריה:שחקני פוקר יהודים
קטגוריה:תסריטאי טלוויזיה יהודים אמריקאים
קטגוריה:זוכי פרס אמי לבידור בפריים טיים
קטגוריה:פעילי זכויות בעלי חיים אמריקאים
קטגוריה:פעילי זכויות בעלי חיים יהודים
קטגוריה:סופרים יהודים אמריקאים
קטגוריה:בוגרי אוניברסיטת סטנפורד
קטגוריה:אמריקאים שנולדו ב-1955
קטגוריה:אמריקאים שנפטרו ב-2015
רפאל יצחק ישראל

הרב רפאל יצחק ישראל (ה'תקס"ט – ז' בתמוז ה'תרס"ב, 1809 – 1902) היה רבה של רודוס בין השנים ה'תרי"ג – ה'תרמ"ב ואב בית הדין הספרדי בירושלים.

==ביוגרפיה==

רפאל יצחק ישראל נולד ברודוס, אביו היה הרב דוד ישראל. אשתו הייתה ציפורה ריינה בת הרב מיכאל יעקב ישראל, רבה הראשי של רודוס. בשנת ה'ת"ר (1840) התרחשה עלילת הדם ברודוס, חמיו, הרב מיכאל יעקב ישראל נעצר נחקר ועונה והואשם ברצח הנער הנוצרי. לבסוף שוחרר וזוכה מהאשמת שווא. בשנת ה'תרי"ג (1853) עלה הרב מיכאל יעקב ישראל לארץ ישראל, ומינה את הרב רפאל יצחק ישראל לרב הראשי של רודוס. בה'תרכ"א (1861) הדפיס באיזמיר את ספרו של הרב חיים שלמה טארסה "חיים שנים". בעקבות רעידת אדמה, שפקדה את האי, הוא יצא למסע גיוס כספים באירופה. בה'תרמ"ב (1881) עלה לארץ ישראל, ומונה לאב בית דין הספרדי בירושלים. בבית הדין ישבו גם הרב יוסף נסים בורלא, הרב יעקב שמעון מטאלון, הרב אברהם בן הרב שלמה מבורך והרב יחיאל בר אדון.

בשנת ה'תרמ"ג (1883) הדפיס באיזמיר את ספרו "בית היין" – דרשות. בשנת ה'תר"ן (1900) הדפיס בירושלים את חיבורו "קול קורא". פסיקותיו ומאמריו הובאו בספרים רבים בהם: "פתחי תשובה" לרב חזקיה שם טוב, "מטה לחם" לרב רפאל חיים פרנג'י, בספרי הרב חיים פלאג'י, ובנו הרב אברהם פלאג'י ובספרים "כבוד יעקב", "שערי רחמים", "וישב יוסף", ובנוסף פורסמו חידושי תורתו בכתבי עת תורניים, ובהם תורה מציון, והמאסף.<ref>.</ref>

הרב רפאל יצחק ישראל נפטר ביום ז' בתמוז ה'תרנ"ב (1902).

== משפחתו ==
* אשתו – ציפורה ריינה, בתו של הרב מיכאל יעקב ישראל.
* אשתו – אסתר, בתו של הרב יעקב ענתיבי. (נפטרה בג' בחשוון ה'תרס"ז)<ref></ref>
* בנו – הרב חזקיהו משה דוד ישראל, נפטר בי"ז ככסלו ה'תרע"ח. נקבר בהר הזיתים.
* בתו – אסתר מזל-טוב פרנקו, הייתה נשואה לרב חיים רחמים יוסף פרנקו רבה של היישוב היהודי בחברון.

==קישורים חיצוניים==
* 
* 

== הערות שוליים ==

קטגוריה:רודוס: רבנים
קטגוריה:רבנים ארץ-ישראלים
קטגוריה:אנשי עליות קדומות לארץ ישראל
קטגוריה:אבות בתי דין
רפאל יצחק
קטגוריה:עולים לארץ ישראל בשנים 1800–1881
קטגוריה:ילידי 1809
קטגוריה:ארץ-ישראלים שנפטרו ב-1902
סטייסי קינג

רונלד סטייסי קינג (באנגלית: Ronald Stacey King; נולד ב-29 בינואר 1967) הוא כדורסלן עבר אמריקאי, אשר שיחק באופן פעיל בין השנים 1989–1999. לאורך 8 עונותיו בליגת ה-NBA זכה ב-3 אליפויות כשחקן שיקגו בולס (1991–1993), והעמיד ממוצעים כוללים של 6.4 נקודות ו-3.3 ריבאונדים למשחק.

מאז שנת 2006 משמש כפרשן של שידורי משחקי הבולס.

==קריירת מכללות==
קינג נולד וגדל בעיר לוטון שבאוקלהומה, ובין השנים 1985–1989 למד באוניברסיטת אוקלהומה. בעונתו השלישית בקבוצת הכדורסל של האוניברסיטה, 1987/1988, רשם ממוצעים של 22.3 נקודות, 8.5 ריבאונדים ו-2.6 חסימות למשחק, והוביל את הקבוצה לצדם של הארווי גרנט ומוקי בליילוק לשלב רבע גמר טורניר אליפות המכללות (NCAA Elite Eight). במשחק רבע הגמר הפסידו ה"סונרס" מול האלופה שבדרך, אוניברסיטת קנזס, בה שיחקו דני מאנינג וקווין פריצ'רד. בעונה הבאה העמיד קינג ממוצעים של 26.0 נקודות, 10.1 ריבאונדים ו-2.3 חסימות למשחק, ובסיומה נבחר לחמישיית העונה של ליגת המכללות (First-team All-American).

==קריירת משחק==
בדראפט ה-NBA{{כ}} 1989 נבחר קינג בבחירה השישית, על ידי שיקגו בולס. במהלך עונתו הראשונה בשיקגו קלע 8.9 נקודות בממוצע למשחק, אשר בדיעבד היו שיא הקריירה שלו, ובסיומה נבחר לחמישיית הרוקיז השנייה של העונה. בכל 3 העונות הבאות זכה עם הבולס באליפות ה-NBA; לאורך התקופה שותף ב-44 מתוך 58 משחקי הקבוצה בפלייאוף, וקלע 6.0 נקודות למשחק בעונה הסדירה, ו-3.5 נקודות למשחק בפלייאוף.

בפברואר 1994, לאחר כ-4 עונות וחצי בשיקגו, הועבר בטרייד למינסוטה טימברוולבס בתמורה ללוק לונגלי ובחירת דראפט עתידית. ב-18 המשחקים עד לסיום עונת קלע 11.8 נקודות ואסף 6.1 ריבאונדים בממוצע למשחק עבור הטימברוולבס. בקיץ 1995 שוחרר קינג מהקבוצה.

ב-4 העונות הבאות שיחק לתקופות קצרות עבור מיאמי היט, בוסטון סלטיקס ודאלאס מאבריקס מה-NBA, "גרנד ראפידס הופס" וסו פולס סקייפורס מליגת ה-CBA, "ארסיום מילאן" האיטלקית, "אנטליה ביוקשהיר" הטורקית ו"קורדובה אתנאס" הארגנטינאית.

==לאחר הפרישה ממשחק==
בעונת 2001/2002 אימן את קבוצת "רוקפורד לייטנינג" מליגת ה-CBA, ובעונה העוקבת אימן את סו פולס סקייפורס.

בשנת 2006 מונה באופן זמני לפרשן של משחקי שיקגו בולס ברשת CSN, ושנה לאחר מכן זכה לתפקיד קבוע כפרשן, לצדו של השדרן ג'וני קר. בשנת 2008 החל לשמש כפרשן הקבוצה בשידורי רשת NBC המקומית.

==קישורים חיצוניים==

==הערות שוליים==

קטגוריה:כדורסלנים אמריקאים
קטגוריה:כדורסלנים אפרו-אמריקאים
קטגוריה:אוקלהומה: כדורסלנים
קטגוריה:כדורסלני אוניברסיטת אוקלהומה
קטגוריה:בחירות דראפט של שיקגו בולס
קטגוריה:כדורסלני שיקגו בולס
קטגוריה:כדורסלני מינסוטה טימברוולבס
קטגוריה:כדורסלני מיאמי היט
קטגוריה:כדורסלני גרנד ראפידס הופס
קטגוריה:כדורסלני סו פולס סקייפורס (CBA)
קטגוריה:כדורסלני בוסטון סלטיקס
קטגוריה:כדורסלני דאלאס מאבריקס
קטגוריה:מאמני כדורסל אמריקאים
קטגוריה:פרשני כדורסל אמריקאים
קטגוריה:אמריקאים שנולדו ב-1967
Songs About Girls

Songs About Girls (בעברית: שירים על בנות) הוא אלבום האולפן השלישי של הזמר-יוצר האמריקאי will.i.am.<ref name=":0"></ref> האלבום יצא לאור ב-25 בספטמבר 2007, על ידי חברת התקליטים אינטרסקופ רקורדס, will.i.am Music Group.<ref name=":0" /> מתוך האלבום יצאו שלושה סינגלים.

==רשימת רצועות==

== מיקומי שיא ==

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!חברת תקליטים
!מקור
|-
!עולם
|25 בספטמבר 2007
|תקליט • תקליטור
|אינטרסקופ רקורדס • will.i.am Music Group
|<ref></ref>
|}

==קישורים חיצוניים==

== הערות שוליים ==

קטגוריה:אלבומי 2007
קטגוריה:אלבומים באנגלית
קטגוריה:אלבומי חברת אינטרסקופ רקורדס
Must B 21

Must B 21 (בעברית: חייב להיות 21) הוא אלבום האולפן השני של הזמר-יוצר האמריקאי will.i.am.<ref name=":0"></ref> האלבום יצא לאור ב-23 בספטמבר 2003, על ידי חברת התקליטים will.i.am Music Group.<ref name=":0" />

==רשימת רצועות==

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!חברת תקליטים
!מקור
|-
!עולם
|23 בספטמבר 2003
|תקליט • תקליטור
|will.i.am Music Group
|<ref></ref>
|}

==קישורים חיצוניים==

== הערות שוליים ==

קטגוריה:אלבומי 2003
קטגוריה:אלבומים באנגלית
קטגוריה:אלבומי היפ הופ
תמונתו של דוריאן גריי (סרט, 1913)

תמונתו של דוריאן גריי (באנגלית: The Picture of Dorian Gray) הוא סרט אילם אמריקאי משנת 1913, בבימויו של פיליפס סמולי. בסרט מככב וולאס ריד, בתור דוריאן גריי. את התסריט כתבה לויס ובר, והוא מבוסס על הרומן "תמונתו של דוריאן גריי" מאת אוסקר ויילד, שיצא לאור בשנת 1890.

==צוות השחקנים==
* וולאס ריד – דוריאן גריי
* לויס ובר
* פיליפס סמולי

==קישורים חיצוניים==

==הערות שוליים==

קטגוריה:סרטי שחור-לבן אמריקאיים
קטגוריה:סרטים המבוססים על "תמונתו של דוריאן גריי"
קטגוריה:סרטי דרמה אמריקאיים
קטגוריה:סרטים אילמים
קטגוריה:סרטי 1913
מייקל מונטלונגו

מייקל מונטלונגו (באנגלית: Michael Montelongo; נולד ב-20 באוגוסט 1955) היה סגן מזכיר חיל האוויר של ארצות הברית לניהול פיננסי בין השנים 2001–2005. קודם לכן הוא היה מנהל מיזם בכיר בחברת Cap Gemini Ernst & Young באטלנטה, ג'ורג'יה ועבד בחברת Ernst & Young מאז 1999. קודם להן הוא היה מנהל השירותים לעסקים הקטנים בחברת BellSouth Telecommunications. בין השנים 1995–1996 הוא היה חבר בצוותה של הסנאטורית קיי ביילי האצ'יסון ובשנים 1994 -1995 הוא שימש כעוזר מיוחד לראש מטה צבא ארצות הברית. בשנים 1992–1994 שימש מונטלונגו כמנהל הכללי של Operations General Management בפורט בליס, טקסס ובשנים 1988–1991 הוא הרצה באקדמיה הצבאית של ארצות הברית. הוא שירת עשרים שנה בצבא ארצות הברית לאחר שסיים את הכשרתו באקדמיה הצבאית וקיבל תואר שני מבית הספר למנהל עסקים של אוניברסיטת הרווארד.
==ביוגרפיה==
מייקל מונטלונגו נולד בניו יורק למשפחה שמוצאה מפוארטו ריקו. ב-1977 הוא סיים את הכשרתו באקדמיה הצבאית של ארצות הברית והוצב כלוטננט בצבא ארצות הברית. ב-1978 הוא השלים את הכשרתו ביחידת הריינג'רס בפורט בנינג. לאחר מכן הוא שירת בשורה של תפקידי פיקוד ומטה בארצות הברית ומחוצה לה. כקצין הגנה אווירית הוא היה עוזר מיוחד למפקד פיקוד דרום של ארצות הברית, כותב נאומים ועוזר מיוחד לראש מטה צבא ארצות הברית וחבר בצוות הסנאט של ארצות הברית. ב-1996 הוא נכנס למגזר הפרטי והחל לעבוד בחברת BellSouth Telecommunications ובהמשך היה למנהל ויועץ המכירות של Cap Gemini Ernst & Young.

ב-6 באוגוסט 2001 מונה מונטלונגו כסגן מזכיר חיל האוויר של ארצות הברית לניהול פיננסי. בתוקף תפקידו זה הוא היה היועץ הפיננסי הראשי של ראש מטה חיל האוויר ומזכיר חיל האוויר. הוא כיהן בתפקידו זה עד 24 במרץ 2005 ולמספר ימים לאחר מכן הוא כיהן כמזכיר חיל האוויר בפועל.

==קישורים חיצוניים==
* [https://thealumnisociety.com/michael-montelongo/ מידע על מונטלונגו באתר אגודת הבוגרים של אוניברסיטת הרווארד] 
* [https://hispanicexecutive.com/2017-best-of-the-boardroom-michael-montelongo/ מידע על מונטלונגו באתר על מנהלים ממוצא היספני] 

קטגוריה:מזכירי חיל האוויר של ארצות הברית
קטגוריה:בוגרי בית הספר לעסקים של הרווארד
קטגוריה:בוגרי האקדמיה הצבאית של ארצות הברית
קטגוריה:קצינים וחוגרים בצבא ארצות הברית
קטגוריה:אמריקאים ממוצא פוארטו ריקני
קטגוריה:אמריקאים שנולדו ב-1955
אורן סתר

אורן סתר הוא קצין צה"ל במילואים בדרגת תת-אלוף. שירת כראש החטיבה האסטרטגית בין השנים 2020-2023.

==ביוגרפיה==
סתר הוא בוגר תוכנית תלפיות של צה"ל, בעל תואר ראשון בפיזיקה מהאוניברסיטה העברית בירושלים, ותואר שני במנהל עסקים מאוניברסיטת תל אביב. ב-2005 סיים דוקטורט בחקר ביצועים באוניברסיטת תל אביב. כותרת עבודת הדוקטורט שלו הייתה "מו"פ ביטחוני בעידן המידע: הקצאת תקציב אופטימלית" והיא נכתבה בהנחיית פרופ' אשר טישלר. בשנים 2013–2014 שימש חוקר במרכז בלפר למדע ויחסים בינלאומיים של אוניברסיטת הרווארד, שם כתב בין השאר מאמר בנושא הסכם הגרעין עם איראן יחד עם פרופ' גרהאם אליסון. סתר הוא חתן פרס ביטחון ישראל לשנת 2012.

סתר החל את שירותו בחיל האוויר, בהמשך עמד בראש ענף חקר ביצועים במפא"ת וכן שירת כראש זירה בחטיבת המחקר של אגף המודיעין.

במהלך התפרצות נגיף הקורונה בישראל היה חבר בצוות המייעץ לגיבוש אסטרטגיית יציאה ומתווה לחזרה מדורגת לעבודה.

בחודש מאי 2020 מונה לראש החטיבה האסטרטגית, שתחת פיקודו עברה מאגף התכנון לאגף אסטרטגיה ומעגל שלישי. במסגרת תפקידו, שימש נציג צה"ל לצוות המשא ומתן על הגבול הימי עם לבנון.במאי 2023 סיים את תפקידו.

במהלך מלחמת חרבות ברזל מונה לסגנו של ניצן אלון, מפקד המערך המודיעיני לאיתור החטופים והנעדרים.
==קישורים חיצוניים==
* 
* 

==הערות שוליים==

קטגוריה:ראשי החטיבה האסטרטגית
קטגוריה:תתי-אלופים בצה"ל
קטגוריה:בוגרי תוכנית תלפיות
קטגוריה:בוגרי האוניברסיטה העברית בירושלים
קטגוריה:בעלי תואר דוקטור מאוניברסיטת תל אביב
קטגוריה:ישראלים שנולדו במאה ה-20
Lost Change

Lost Change (בעברית: איבד שינוי) הוא אלבום הבכורה של הזמר-יוצר האמריקאי will.i.am.<ref name=":0"></ref> האלבום יצא לאור ב-1 בספטמבר 2001, על ידי חברת התקליטים אטלנטיק ו-will.i.am Music Group.<ref name=":0" />

==רשימת רצועות==

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!חברת תקליטים
!מקור
|-
!עולם
|1 בספטמבר 2001
|תקליט • תקליטור
|אטלנטיק • will.i.am Music Group
|<ref></ref>
|}

==קישורים חיצוניים==

== הערות שוליים ==

קטגוריה:אלבומי 2001
קטגוריה:אלבומים באנגלית
קטגוריה:אלבומי חברת אטלנטיק רקורדס
אברהם פריד בהופעה חיה בישראל

אברהם פריד בהופעה חיה בישראל הוא אלבום הופעה כפול של זמר המוזיקה החסידית אברהם פריד. האלבום יצא ב-2009 והוא כולל מבחר שירים ומחרוזות ממהלך הקריירה של פריד. שירי האלבום הוקלטו במהלך הופעה של פריד ב-2007 בהיכל התרבות תל אביב. המנצח בהופעה הוא יובל סטופל, מנהלו המוזיקלי של פריד.
חלק משירי האלבום הוקלטו בנפרד באולפן כמו "רק תפילה אשא", ואף נכנסו לאלבומי אוסף.

== רשימת רצועות ==

== השתתפו בהקלטות ==
*אברהם פריד - שירה
*יובל סטופל - ניצוח
*דודו פישר - אורח

==קישורים חיצוניים==
* 

==הערות שוליים==

קטגוריה:אלבומי אברהם פריד
קטגוריה:אלבומי הופעה בעברית
קטגוריה:אלבומים חסידיים
18 Months

(בעברית: 18 חודשים) הוא אלבום האולפן השלישי של המוזיקאי הסקוטי קלווין האריס.<ref name=":0"></ref> האלבום יצא לאור ב-26 באוקטובר 2012, על ידי חברת התקליטים קולומביה, דקונסטרקשן ו-Fly Eye Records.<ref name=":0" />

== רשימת רצועות ==
 

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
! אוסטרליה (ARIA)
| פלטינה ×2
| 140,000
|-
! ברזיל (Pro-Música Brasil)
| פלטינה ×2
| 80,000
|-
! קנדה (Music Canada)
| פלטינה ×2
| 160,000
|-
! דנמרק (IFPI Danmark)
| זהב 
| 10,000
|-
! אירלנד (IRMA)
| זהב 
| 7,500
|-
! מקסיקו (AMPROFON)
| פלטינה 
| 60,000
|-
! ניו זילנד (RMNZ)
| זהב 
| 7,500
|-
! פולין (ZPAV)
| פלטינה 
| 20,000
|-
! שוודיה (GLF)
| פלטינה 
| 40,000
|-
! הממלכה המאוחדת (BPI)
| פלטינה ×3
| 923,861
|-
! ארצות הברית (RIAA)
| פלטינה 
| 1,000,000
|}

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!חברת תקליטים
!מקור
|-
!עולם
|26 באוקטובר 2012
|תקליטור • הורדה דיגיטלית • אריך-נגן
|קולומביה • דקונסטרקשן • Fly Eye Records
|<ref></ref>
|}

==קישורים חיצוניים==

== הערות שוליים ==

קטגוריה:אלבומי 2012
קטגוריה:אלבומי קלווין האריס
קטגוריה:אלבומים באנגלית
קטגוריה:אלבומים שהופקו על ידי קלווין האריס
קטגוריה:אלבומים שהוקלטו באולפני ההקלטות של וסטלייק
קטגוריה:אלבומים שהגיעו למקום הראשון במצעד האלבומים הבריטי
קטגוריה:אלבומי פלטינה כפולה באוסטרליה
קטגוריה:אלבומי פלטינה משולשת בברזיל
קטגוריה:אלבומי חברת קולומביה רקורדס
כנסיית סן קטאלדו

כנסיית סן קטאלדו (באיטלקית: Chiesa di San Cataldo) היא כנסייה קתולית השוכנת בצד הדרומי של פיאצה בליני בפלרמו בירת האי סיציליה באיטליה. הכנסייה, שהוקמה בשנת 1154, היא דוגמה בולטת ל ששגשג בסיציליה תחת השלטון הנורמני על האי. הכנסייה מוקדשת לנזיר האירי , קדוש נוצרי שפעל במאה השביעית בדרום איטליה, וצמודה לכנסיית סנטה מריה דל'אמיראליו. מאז שנות ה-30 של המאה ה-20 שייכת הכנסייה ל.

מ-3 ביולי 2015 הכנסייה היא אתר מורשת עולמית של אונסק"ו, חלק מהאתרים הערביים-נורמניים בפלרמו והקתדרלות של צ'פלו ומונריאלה.

החזית הצפונית הפונה לפיאצה בליני

==היסטוריה==
נבנתה בשנים 1154–1160 ככנסייתו הפרטית של , "אמיר האמירים" (לטינית: Ammiratus Ammiratorum, תואר שהתגלגל למילה אדמירל), תוארו של השר הראשי תחת המלך גוליילמו הראשון, כאחת הכנסיות האחרונות בסיציליה בסגנון הערבי-נורמני. לאחר מכן הופקד הבניין בידי הבנדיקטינים ממונריאלה, ששמרו עליו עד 1787.

בשנת 1882, לאחר תהפוכות שונות שראו את הכנסייה משולבת במבנה נאו-קלאסי על ידי האדריכל אלסנדרו אמנואלה מרווליה (Alessandro Emmanuele Marvuglia), ואף הפכה לסניף דואר, היא שוחזרה כולה על ידי האדריכל וחזרה למבנה האדריכלי המקורי מימי הביניים.

==תיאור==
לכנסייה יש תוכנית מלבנית עם קשתות עיוורות (קשתות שנועדו לקישוט בלבד), שבחלקן יש חלונות. בגג יש שלוש כיפות תפוחות אדומות אופייניות ושינות בסגנון ערבי. הכנסייה מהווה דוגמה אופיינית לארכיטקטורה הערבית-נורמנית, הייחודית לסיציליה. תוכנית הכנסייה מראה את נטייתם של הנורמנים לצורות פשוטות וחמורות, הנגזרות מצורתם הצבאית. יתרה מזאת, הבניין מראה עד כמה השפה הבינלאומית של האדריכלות הנורמנית הייתה בינלאומית, שכן ניתן למצוא את אוצר המלים המסמן חלקים מהכנסייה, כמו מגדל הפעמונים, למבנים בני אותו תקופה כמו הקתדרלה של לאן וב, שניהם בצפון צרפת, או בקתדרלת דרהאם באנגליה. במקביל יש לכנסייה תכונות המשותפות לאדריכלות האסלאמית והביזנטית, כמו העדפה לצורות קובייתיות, הקשתות העיוורות המקשטות את הקירות החיצוניים של הכנסייה ואת הכיפות האדומות הכדוריות על הגג.

בחלק הפנימי יש ספינה מרכזית עם שתי ספינות צדדיות, המופרדים על ידי ארקדות בסגנון ביזנטי המונחים על עמודים של שימוש משני עם כותרות קורינתיות. הקירות בנויים מאבנים חשופות. הריצוף הוא מקורי וכולל קישוט פסיפס מפואר. גם המזבח הראשי הוא מקורי. אלמנטים האופייניים לסגנון הערבי-נורמני כוללים העמודים המוטבעים בפינות הקיר והמעברים אל מגדלי הכיפה בצורת מוקרנס פשוטים עם קשתות מחודדות מדורגות.

על הדלת ובחלון האפסיס המרכזי ניצב סמל מסדר האחים של הקבר הקדוש, אליו שייכת הכנסייה כיום.

ניתן לראות את חומת העיר העתיקה מתמשכת מתחת לכנסייה.

כנסיית סן קטאלדו היא כנסייה פופולרית לעריכת טקסי נישואים.

==גלריה==
<gallery widths="170px" heights="170px" mode="packed">
Palermo-San-Cataldo-bjs-2.jpg|פנים הכנסייה
San Cataldo - plan.jpg|תוכנית הכנסייה
San Cataldo - apse.jpg|הצד החיצוני של האפסיס הפנימי
San Cataldo Palermo msu2017-0192.jpg|מבט על הכיפות בגג
Le pavement de léglise San Cataldo (Palerme) (7041346575).jpg|הפסיפס ברצפה
</gallery>

==קישורים חיצוניים==

* 
<div style="direction: ltr;">
* [http://www.sacred-destinations.com/italy/palermo-cataldo La Cataldo, Palermo], from Sacred Destinations site
* [http://www.palermoweb.com/cittadelsole/monumenti/chiesa_san_cataldo.htm Description page in Italian]
</div>

==הערות שוליים==

סן קטאלדו
סיירת האבדון

סיירת האבדון (או פטרול האבדון; אנגלית: Doom Patrol) היא צוות גיבורי העל מבית DC קומיקס. סיירת האבדון הופיעה לראשונה בקומיקס
"הרפתקה הגדולה ביותר שלי" - My Greatest Adventure מס '80 ביוני 1963
<ref name="dc-ency"></ref>
,
ונוצרה על ידי הסופרים ארנולד דרייק ובוב הייני, והאמן ברונו פרמיאני.
סיירת האבדון הופיעה בגלגולים שונים במספר חוברות קומיקס. אף על פי שסיירת האבדון אינה אחת מצוותי גיבורי העל הפופולריים ביותר, ספרי וחוברות של הסיירת מעולם לא הופסקו לצאת לאור מאז שהושקו בשנות ה-60.

בשונה מגיבור העל המסורתי, סיירת האבדון היא קבוצה של גיבורי על אשר כוחותיהם גרמו להם לניכור חברתי וטראומה אישית יותר מאשר תרומה לסביבתם. מוריי בוליטינוף כינה אותם "הגיבורים המוזרים ביותר של העולם".<ref name="back65"></ref>
הצוות המקורי כלל את הצ'יף (נילס קולדר), רובוטמן (צוק סטיל), אלסטי-גירל (ריטה פאר), הגבר השלילי (לארי טיירינור), ביסט בוי (גארפילד לוגן), מנטו (סטיב דייטון) וקרייזי ג'יין (קיי צ'אליס).

==הופעות טלוויזיוניות==
* בשנת 2018, סיירת האבדון הופיעה בפרק הרביעי של הטיטאנים.
* בשנת 2019 עלתה סדרה בעלת אותו השם סיירת האבדון.

==הערות שוליים==

קטגוריה:גיבורי-על ב-DC קומיקס
I Need Your Love

I Need Your Love (בעברית: אני צריכה את האהבה שלך) הוא שיר של המפיק המוזיקלי והדי ג'יי הסקוטי קלווין האריס, בהשתתפות הזמרת הבריטית אלי גולדינג, מתוך אלבום האולפן השלישי שלו, . השיר פורסם ב-2 באפריל 2013 כסינגל השביעי של האלבום. "I Need Your Love" נכלל גם כרצועת בונוס באלבום האולפן השני של גולדינג, Halcyon. הווידאו קליפ הנלווה, בבימויו של אמיל נאוה, מציג את האריס וגולדינג כזוג בטיול במיאמי.

השיר זכה בעיקר לביקורות חיוביות מהמבקרים. I Need Your Love הגיע למקום הרביעי במצעד הסינגלים הבריטי, מה שהפך את האריס לאמן הראשון בהיסטוריית המצעד הבריטי שהצליח להיכנס לעשירייה הפותחת בשמונה שירים מאלבום אולפן אחד. השיר נכנס גם לחמישייה המובילה באוסטרליה, אוסטריה, פינלנד ושוודיה, לעשירייה המובילה בבלגיה, אירלנד ושווייץ, ול-20 המובילות בארצות הברית. בטקס פרסי הבריט לשנת 2014, היה השיר מועמד לסינגל השנה הבריטי,<ref></ref> ואילו הקליפ היה מועמד לווידאו קליפ הבריטי של השנה.<ref></ref>

== וידאו קליפ ==
את הקליפ לשיר ביים אמיל נאוה. הקליפ הוקרן בבכורה ב-14 באפריל 2013.<ref></ref><ref></ref> הקליפ לשיר היה מועמד לפרס "שיתוף הפעולה הטוב ביותר" ו"שיר הקיץ" בטקס פרסי הווידאו קליפים של MTV לשנת 2013.<ref></ref>

ב-3 באפריל 2015 הודלף לכאורה וידאו קליפ אלטרנטיבי ל-I Need Your Love ברשת. לגרסה זו של הקליפ היה נושא אפל יותר. הקליפ מתרכז בעיקר בגולדינג, הלבושה בבגד שחור-לבן כשהיא שרה לבדה במרכז מקום מואר ומוקף בערפל.<ref></ref>

== מיקומי שיא ==

== קישורים חיצוניים ==

== הערות שוליים ==

קטגוריה:שירי 2012
קטגוריה:שירי קלווין האריס
קטגוריה:שירי אלי גולדינג
קטגוריה:שירים באנגלית
קטגוריה:שירים שנכתבו על ידי אלי גולדינג
קטגוריה:שירים שנכתבו על ידי קלווין האריס
קטגוריה:סינגלים בהוצאת קולומביה רקורדס
Let's Go

Let's Go (בעברית: בוא נלך) הוא שיר שנכתב ובוצע על ידי הדי ג'יי הסקוטי קלווין האריס והזמר האמריקאי ני-יו. השיר פורסם בבריטניה ב-30 במרץ 2012 בתור הסינגל השלישי מתוך אלבום האולפן השלישי של האריס, . ב-29 באפריל 2012, בדיוק שבוע לאחר יציאתו לדרך, Let's Go נכנס למצעד הסינגלים הבריטי במקום השני.<ref name="ukchart"></ref> עד ליולי 2012 נמכרו 376,000 עותקים של הסינגל בארצות הברית. השיר גם בגרסת הדלוקס של אלבום האולפן החמישי של ני-יו, RED. השיר היה מועמד לפרס הקלטת הדאנס הטובה ביותר בטקס פרסי גראמי ה-55, שהתקיים בפברואר 2013. הוידאו קליפ של השיר פורסם ב-14 במאי 2012 ב-Vevo.

השיר שומש בפרסומת של פפסי ופפסי מקס, בה השתתפו ליונל מסי, דידייה דרוגבה, פרננדו טורס, וויצ'ך שצ'נסני, פרנק למפארד, סרחיו אגוארו וג'ק וילשר.<ref>[https://www.youtube.com/watch?v=-zVChf15jJE OFFICIAL Pepsi Max Crowd Surfing TV Commercial 2012 - Kick in the Mix (Calvin Harris)]</ref> הוא שימש גם כרצועת הפתיחה לתצוגת הזיקוקים של ליל השנה החדשה בלונדון לשנים 20–2019.

== ביקורות ==
באתר הבריטי Digital Spy זכה השיר לביקורת חיובית ולדירוג של 4 מתוך 5 כוכבים.

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!אוסטרליה (ARIA)<ref></ref>
|פלטינה 2×
|140,000
|}

== קישורים חיצוניים ==

== הערות שוליים ==

קטגוריה:שירי 2012
קטגוריה:שירי קלווין האריס
קטגוריה:שירי ני-יו
קטגוריה:שירים באנגלית
קטגוריה:שירים שנכתבו על ידי קלווין האריס
קטגוריה:שירי פלטינה כפולה באוסטרליה
קטגוריה:סינגלים בהוצאת קולומביה רקורדס
חתולים מתפוצצים

חתולים מתפוצצים (באנגלית: Exploding Kittens) הוא משחק קלפים אסטרטגי שעוצב על ידי אילן לי, מתיו אינמן ושיין סמול. הוא התחיל כפרויקט מימון המונים דרך אתר קיקסטארטר והוא עבר את מטרתו (10,000 דולר) תוך שמונה דקות. ב־27 בינואר 2015, שבעה ימים לאחר פתיחת פרויקט המימון, היו לפרויקט 103 אלף תומכים - השיא עבור הכי הרבה תומכים בתולדות קיקסטארטר. עם השלמת הפרויקט ב-19 בפברואר 2015, הושגו 8,782,571 דולר על ידי תרומות של 219,382 תומכים. הקמפיין הסתיים כקמפיין הרביעי הממומן ביותר באתר מימון ההמונים. התומכים החלו לקבל את המשחק בסוף יולי 2015 ועד ספטמבר 2015 כל התומכים קיבלו את המשחק. בשנת 2020, המשחק תורגם לעברית והופץ בישראל בשיתוף עם הקוביה משחקים.

בשנת 2024 עלתה לשירות הסטרימינג נטפליקס סדרת טלוויזיה מונפשת שמבוססת על המשחק בעלת אותו שם .

== חוקי המשחק ==
בתחילה כל הקלפים, לעיתים קלפי "חתול מתפוצץ" מסודרים בערימה. כל שחקן מושך 7 קלפים וקלף ניטרול. לאחר מכן מכניסים את קלפי ה"חתול מתפוצץ" חזרה לערימה כך שמספר הכרטיסים של החתולים המתפוצצים בערימה יהיה אחד פחות ממספר השחקנים.

כל שחקן רשאי לשחק עם מספר קלפים לבחירתו בתורו (כולל לא לשחק עם אף קלף) לפני ששלף קלף חדש מהקופה. 

הקלפים עוזרים לשחקן להימנע ממפגש עם חתולים מתפוצצים או לנטרל אותם:

רשימת הקלפים היא כדלקמן:
* קלף חתול מתפוצץ – מוציא את השחקן שמשך אותו מהמשחק. השחקן האחרון שנותר - מנצח את המשחק.
* קלף ניטרול – מאפשר לשחקן שמושך כרטיס חתול מתפוצץ להחזיר את הכרטיס לערימה בכל מקום שהוא יבחר. מיקום זה יישאר בסוד מפני שחקנים אחרים.
* קלף אממ... לא – שולל את הקלף ששוחק זה עתה (לא משפיע על חתול מתפוצץ או על קלף ניטרול). ניתן לשלול כרטיס לא על ידי כרטיס לא אחר.
* קלף התקפה – מסיים את תורו של השחקן בלי שלוף קלף ומאלץ את השחקן הבא בתורו לבצע שני תורות ברצף. שימו לב שאם שחקן המושפע מכרטיס התקפה משחק קלף התקפה נוסף בתור הראשון שלו, שני התורות שלו מתבטלים, והשחקן הבא צריך לשחק ארבעה תורות ברצף (מספר התורות ממשיך להצטבר ככל שמשחקים יותר קלפי התקפה).
* קלף דילוג – מסיים את תורו של השחקן בלי לשלוף קלף מהחפיסה.
* קלף טובה – מכריח שחקן אחר לתת לשחקן ששיחק בקלף זה כרטיס משלו. השחקן המושפע מכרטיס זה בוחר איזה קלף לתת.
* קלף ערבוב – מערבב את הערימה עד שנאמר לו לעצור על ידי שחקן אחר.
* קלף גלה את העתיד – מאפשר לשחקן להציץ בשלושת הקלפים העליונים בערימה.
* קלף חתול – קלף יחיד חסר תועלת לבדו, אך אם בעל שני קלפים זהים כאלו יכול שחקן תמורתם לגנוב קלף אקראי מאחד מיריביו. אם הוא משתמש בשלושה, השחקן יכול לבקש תמורתם מכל השחקנים לקבל קלף מסוים. אם הוא משתמש בחמישה קלפי חתול, הוא יכול לקחת קלף מערימת הקלפים המשומשים.

== הרחבות ==

למשחק יצאו מספר הרחבות באנגלית.
ב־2023 יצאו הרחבה ראשונה ושנייה בעברית למשחק בתוך קופסה אחת שנקראות חתולים מתרוצצים וחתולים מתפלצים שמוסיפים למשחק 15 ו־20 קלפים בהתאמה.

==קישורים חיצוניים==

* 

== הערות שוליים ==

קטגוריה:משחקי קלפים
סקוט ויליאמס

סקוט כריסטופר ויליאמס (באנגלית: Scott Christopher Williams; נולד ב-21 במרץ 1968) הוא כדורסלן עבר אמריקאי, אשר שיחק בליגת ה-NBA בין השנים 1990–2005. לאורך 15 עונותיו בליגה זכה ב-3 אליפויות כשחקן שיקגו בולס (1991–1993), והעמיד ממוצעים כוללים של 5.1 נקודות ו-4.7 ריבאונדים למשחק.

==נעורים וקריירת מכללות==
ויליאמס נולד וגדל בהסיינדה הייטס שעל יד לוס אנג'לס בקליפורניה, ובין השנים 1986–1990 למד באוניברסיטת קרוליינה הצפונית. בתחילת שנתו השנייה באוניברסיטה, ב-15 באוקטובר 1987, אביו רצח את אמו והתאבד. מאמנו של ויליאמס בקבוצת הכדורסל של האוניברסיטה, דין סמית', בישר לו את הבשורות הקשות.

ב-4 עונותיו בקבוצת ה"טאר הילס" שיתף ויליאמס פעולה עם שחקני ה-NBA לעתיד קני סמית', ג'יי. אר. ריד, ריק פוקס ויוברט דייוויס, בין היתר, ולאורך התקופה קלע 10.9 נקודות ואסף 6.2 ריבאונדים בממוצע למשחק. בעונות 1987 ו-1988 העפיל עם הקבוצה לשלב רבע גמר טורניר אליפות המכללות (Elite Eight), ובשתי העונות הבאות הודחה הקבוצה בשמינית הגמר (Sweet Sixteen).

==קריירת משחק==
לאחר שלא נבחר על ידי אף קבוצה בדראפט ה-NBA{{כ}} 1990, חתם ויליאמס על חוזה בשיקגו בולס. בכל 3 עונותיו הראשונות בשיקגו זכה עם הבולס באליפות ה-NBA; לאורך התקופה השתתף ב-53 מתוך 58 משחקי הקבוצה בפלייאוף, ותרם 4.1 נקודות ו-4.3 ריבאונדים למשחק (הן בעונה הסדירה והן בפלייאוף). בעונת היה שחקן הספסל הבכיר של הבולס, כמחליפם של שחקני הפנים הוראס גרנט וביל קרטרייט. בעונת קלע שיא קריירה של 7.6 נקודות בממוצע למשחק, אולם החמיץ 44 משחקים בשל פציעה.

ביולי 1994 חתם על חוזה ל-7 עונות בפילדלפיה 76'. ב-4 עונותיו המלאות בפילדלפיה פתח בכמחצית מהמשחקים בהם שותף, ורשם 5.4 נקודות ו-5.4 ריבאונדים בממוצע למשחק.

במרץ 1999 הועבר עם טים תומאס בטרייד למילווקי באקס, בתמורה לטיירון היל וג'רלד האניקט. בעונת סייע לבאקס להעפיל לגמר האזור המזרחי, לראשונה מזה 15 שנים, עם ממוצעים של 6.1 נקודות ו-3.3 ריבאונדים למשחק. בסדרת גמר המזרח הושעה ויליאמס מהמשחק השביעי והמכריע מול פילדלפיה 76', בשל עבירה בלתי ספורטיבית שביצע במשחק השישי; בהיעדרו, הפסידו הבאקס בתוצאה 91–108.

לקראת עונת הועבר לדנוור נאגטס, יחד עם בחירת דראפט עתידית, בתמורה לקווין ויליס ואלכסנדר רדוייביץ'. בקיץ 2002 חתם על חוזה בפיניקס סאנס, ולאחר כעונה וחצי שוחרר וחתם בדאלאס מאבריקס. בעונת שיחק עבור קליבלנד קאבלירס בטרם פרש ממשחק, בגיל 37.

==קישורים חיצוניים==

==הערות שוליים==

קטגוריה:כדורסלנים אמריקאים
קטגוריה:כדורסלנים אפרו-אמריקאים
קטגוריה:קליפורניה: כדורסלנים
קטגוריה:כדורסלני אוניברסיטת קרוליינה הצפונית בצ'אפל היל
קטגוריה:שחקני NBA שלא נבחרו בדראפט
קטגוריה:כדורסלני שיקגו בולס
קטגוריה:כדורסלני פילדלפיה 76'
קטגוריה:כדורסלני מילווקי באקס
קטגוריה:כדורסלני דנוור נאגטס
קטגוריה:כדורסלני פיניקס סאנס
קטגוריה:כדורסלני דאלאס מאבריקס
קטגוריה:כדורסלני קליבלנד קאבלירס
קטגוריה:אמריקאים שנולדו ב-1968
אבלון (משחק קופסה)

אבלון (באנגלית: Abalone) הוא משחק לוח אסטרטגי מופשט לשני שחקנים שתוכנן על ידי מישל ללט ולורנט לוי בשנת 1987. השחקנים מיוצגים על ידי גולות שחורות וגולות לבנות<ref name="ludotheque"></ref> על לוח משושה. מטרת השחקנים היא לדחוף שש מגולות היריב מחוץ ללוח.

אבלון יצא לשוק בשנת 1990 ומכר יותר מ-4.5 מיליון יחידות. באותה שנה קיבל את אחד הפרסים הראשונים של Mensa Select בניו יורק. כיום הוא נמכר ביותר משלושים מדינות.

== חוקי המשחק ==
הלוח מורכב מ־61 חללים עגולים המסודרים במשושה. לכל שחקן 14 גולות שמונחות בחללים ומסודרים בתחילה כמוצג להלן, בתמונה השמאלית. השחקנים מקדמים את הגולות שלהם, כש"השחקן השחור" מתחיל לשחק ראשון. כל שחקן בתורו דוחף קו ישר של גולות (עד שלוש גולות באותו צבע) כפי שיתואר בהמשך.<ref name="aichholzer"></ref>
{|
|<center> עמדה ראשונית </center>
|<center> שחור נפתח בצעד רחב </center>
|<center> מונים לבנים עם מהלך מקוון </center>
|}
שחקן יכול לדחוף את הגולות של היריב שנמצאות בחללים אחרים בעזרת דחיפת הגולות שלו בלבד. זה מתאפשר רק אם מספר הגולות הדוחפות גדול ממספר הגולות הנדחפות (שלוש גולות יכולות לדחוף גולה אחת או שתיים, שתי גולות יכולות לדחוף גולה אחת). יש לדחוף את הגולות לחלל ריק או לדחוף אותן מהלוח. המנצח הוא השחקן הראשון שדחף שש גולות של היריב מקצה הלוח.<ref></ref>

== אסטרטגיה ==
בפורומים של קהילות Abalone נמצא כי בדרך כלל האסטרטגיות הבאות יעבדו:<ref></ref>
* שמירת הגולות קרוב למרכז הלוח ואילוץ היריב לעבור לקצוות.
* לשמור את הגולות קרובות זו לזו להגנה והתקפה מוגברת, במיוחד בצורה משושה כדי להיות מסוגלים לדחוף לכל כיוון או להתגונן מכל כיוון.
* בדרך כלל רצוי שלא לדחוף את היריב מהלוח אם זה יוביל לסטייה מהמבנה הרצוי של גולות השחקן.

== אליפות אבלון ==
תחרויות במשחק מתקיימות באולימפיאדת משחקי מיומנות מחשבתית מאז 1997.<ref></ref> להלן רשימת הזוכים:
* 1997: מארק טסט
* 1998: וז'טץ' הרבל
* 1999: גרט שניידר
* 2000: גרט שניידר
* 2001: תומאס פנר
* 2002: יאן שסטנה
* 2003: סטפן ניקולט
* 2004: אלכס בורלו
* 2005: דייוויד מ' פירס
* 2006: יאן שסטנה
* 2007: וינסנט פרוצ'וט
* 2008: יאן שסטנה
* 2009: דייוויד מ' פירס
* 2010: וינסנט פרוצ'וט
* 2011: וינסנט פרוצ'וט
* 2012: דייוויד מ' פירס
* 2013: דייוויד מ' פירס
* 2014: ניקולה פיוריני
* 2015: וינסנט פרוצ'וט
* 2016: וינסנט פרוצ'וט
* 2017: וינסנט פרוצ'וט
* 2018: וינסנט פרוצ'וט
* 2019: וינסנט פרוצ'וט

==קישורים חיצוניים==

== הערות שוליים ==

קטגוריה:משחקי אסטרטגיה
קטגוריה:יצירות משנת 1987
חלומות (משחק קלפים)

חלומות (באנגלית: Sleeping Queens) הוא משחק קלפים לילדים המיוצר על ידי Gamewright. המשחק הומצא על ידי מירנדה אוורטס בת השש.<ref></ref><ref></ref>
המשחק משווק בישראל על ידי חברת פוקסמיינד.

== רקע ==
המשחק פותח על ידי מירנדה אברץ ומשפחתה. הרעיון למשחק עלה מתוך חלום שחלמה מירנדה על מלכת חביתיות, מלך עוגיות וחבורת דרקונים. משפחתה של מירנדה עזרה לה לפתח את המשחק, להוציאו לאור ולשווקו.

== חוקי המשחק ==
* מטרת המשחק: להשיג חמש מלכות או 50 נקודות (לכל מלכה יש מספר נקודות מוגדר מראש).
* בסוף כל תור של השחקן, הוא צריך להחזיק בחמישה קלפים.
* ישנם מספר סוגי קלפים:
*:# מספרים - אין השפעה. ניתן להניחם במספר צורות: במספרים יחידים, בזוגות, שלשות, רביעיות או חמישיות של מספרים זהים או בתרגילי חיבור וחיסור (למשל: 5+2=7).
*:# מלך - המלכות מונחות במרכז כשפניהן כלפי מטה. בכל פעם ששחקן מניח קלף מלך הוא הופך מלכה ולוקח אותה אליו. בשונה משאר הקלפים, את המלכה הוא מניח על השולחן.
*:# שיקוי - מרדים מלכה ומחזיר אותה למרכז.
*:# שרביט - ניתן להניח כהגנה מפני שיקוי.
*:# אביר - גונב מלכה, השחקן שמשתמש באביר לוקח את המלכה שהוא גנב אליו.
*:# דרקון - ניתן להניח כהגנה מפני אביר.
*:# ליצן - מגריל מלכה בין השחקנים.
*:# קלף הכל יכול - קלף שניתן להפוך אותו לכל אחד מקלפי המשחק.

== פרסים ==
המשחק זכה לשבחים והיה מועמד לפרס "המשחק הטוב ביותר לשנת 2006" של המועצה הקנדית לבחינת הצעצועים.<ref></ref><ref></ref>

== הערות שוליים ==

קטגוריה:משחקי ילדים
קטגוריה:משחקי קלפים
ג'פרי ברודווטר

ג'פרי ברודווטר (באנגלית: Jeffery D. Broadwater) הוא קצין בדימוס בדרגת מייג'ור גנרל בצבא ארצות הברית. בתפקידו האחרון שירת כסגן מפקד הקורפוס החמישי.

==ביוגרפיה==
ברודווטר נולד בפורט בנינג וגדל ברדקליף שבקנטקי. הוא דור שלישי למשרתים בצבא ארצות הברית. ב-1989 סיים תואר ראשון במתמטיקה ולימודים צבאיים באוניברסיטת קנטקי והתגייס לצבא כקצין שריון. הוא הוצב במערב גרמניה ושירת ברגימנט הפרשים המשורין ה-11. במלחמת המפרץ לחם כמפקד מחלקת סיור. לאחר קורס קציני שריון מתקדם בפורט נוקס שירת כקצין מבצעים ומפקד פלוגה בגדוד השלישי של הרגימנט המשורין ה-73 בדיוויזיה המוטסת ה-82. בתקופה זו השתתף במבצע אכיפת הדמוקרטיה והסדר בהאיטי. הוא יצא ללימודים וב-2003 הוצב בדייוויזית החי"ר הראשונה. לחם במלחמת עיראק בגזרת העיר רמאדי כקצין מבצעים של החטיבה הראשונה.

ב-2005 מונה למפקד הגדוד השלישי ברגימנט הפרשים השביעי, כמפקד הגדוד הוביל את היחידה במהלך תגבור הכוחות האמריקאיים בעיראק ולחם בגזרת שכונת אל-עזמיה בבגדאד. בתפקידו הבא שירת במרכז האימונים הלאומי בפורט אירווין.

ביוני 2012 מונה למפקד צוות הקרב החטיבתי בדיוויזיה הראשונה. ביולי 2014 חזר לשרת במרכז האימונים הלאומי. באוגוסט 2015 מונה לסגן מפקד דיוויזיית השריון הראשונה וכן שימש קצין התכנון של כוח הסיוע הביטחוני הבינלאומי באפגניסטן. בדצמבר 2016 מונה למפקד מרכז האימונים הלאומי בפורט אירווין.

באוקטובר 2019 מונה למפקד דיווזיית הפרשים הראשונה. במהלך כהונתו הושעה למשך שבעה חודשים בהן נבדקה אחריותו הפיקודית לפרשת הטרדתה המינית ורציחתה של חיילת בדיוויזיה. שמו נוקה בתום החקירה. באוגוסט 2021 מונה לסגן מפקד הקורפוס החמישי.

ברודווטר בוגר המכללה לפיקוד ומטה של צבא ארצות הברית, בעל תואר שני במתמטיקה שימושית מבית הספר של הצי ללימודים מתקדמים, תואר שני בלימודי ביטחון לאומי ואסטרטגיה מהאוניברסיטה לביטחון לאומי.

==קישורים חיצוניים==

* [https://www.army.mil/article/233890/maj_gen_jeffery_broadwater ג'פרי ברודווטר] באתר צבא ארצות הברית
* [https://www.themilitaryleader.com/podcast/jeffrey-broadwater/ ריאיון עם ג'פרי ברודווטר], באתר themilitaryleader.com

==הערות שוליים==

קטגוריה:גנרלים בצבא ארצות הברית
קטגוריה:מעוטרי כוכב הארד
קטגוריה:אמריקאים מעוטרי אות לגיון ההצטיינות
קטגוריה:מפקדי דיוויזיית הפרשים הראשונה
קטגוריה:בוגרי האוניברסיטה לביטחון לאומי
קטגוריה:מלחמת המפרץ: אישים
קטגוריה:אנשי הכוחות המזוינים של ארצות הברית במלחמת אפגניסטן
קטגוריה:אמריקאים שנולדו ב-1967